Žalgiriai (Skuodas)

Žalgiriai – kaimas pietvakarinėje Skuodo rajono savivaldybės dalyje, 6 km į pietvakarius nuo Mosėdžio ir 3 km į pietus nuo Daukšių.

Istorija 

Kaimas įkurtas XVI a. pab. – XVII a. pr. Pirmąkart paminėtas 1646 m. Pavadinimas rašomas , , , , . XVII–XVIII a. priklausė Salantų dvarui.

1846 m. buvo 12 dūmų, 1923 m. – 28 ūkiai.

1944 m. pabaigoje Žalgirių apylinkės miškuose ėmė burtis pirmieji Mosėdžio valsčiaus partizanai, kurie sudarė Lietuvos Laisvės Armijos organizacijos kovotojų Zigmo Apulskio būrį, o ūkininko Leono Jablonskio (1911–1945) sodyboje buvo partizanų slėptuvė.

Gyventojai

Žymūs žmonės 

Gimė ir gyveno:
 Zigmas Apulskis (1916–1947), Kardo rinktinės štabo ūkinio skyriaus viršininkas, Tautvaišos kuopos įkūrėjas ir vadas (1945–1946 m.);
 Valerijonas Apulskis (1930–1947), Z. Apulskio brolis, valstietis, Lenkimų apylinkėje veikusio Kardo rinktinės būrio partizanas. Žuvo 1947 m. rugsėjo mėn. ryšininko Lenkausko sodyboje, Sriauptų k., Lenkimų vls., Kretingos apskr. Atminimas įamžintas Žemytės paminkle Kardo rinktinės partizanams.

Kultūros paveldas 
 Žalgirių senosios kapinės, vadinamos Maro kapeliais.
 Atminimo ženklas 1945 m. žuvusiems partizanams.
 Paminklas 1945 m. NKVD sudegintos Zubių sodybos atminimui.

Šaltiniai

Nuorodos 
 Žalgiriai: Skuodo krašto enciklopedija
 Žalgirių kaimo kapinės: Skuodo krašto enciklopedija
 Žalgirių kaimo miškeliai: Skuodo krašto enciklopedija

Skuodo rajono savivaldybės gyvenvietės